Крион - Тайната на човешката душа, Моника Мурани
Крион – тайната на човешката душа
---------------------------------


Разкриване на мистериите от другата страна на завесата
------------------------------------------------------


от Моника Мурани
----------------


* Някога питали ли сте се каква е действителната природа на душата, каква е ролята й във вашия живот и по какъв начин душите са аспект от едно по-висше общо съзнание?
* Ако това е така, къде се намира душата и как функционира?


В тази книга ще откриете отговорите от Крион на тези и на още много други въпроси.

**Моника Мурани** е събрала и обработила голяма част от най-новата информация от уроците на Крион за душата на човека. През последните повече от двадесет и пет години изпълнените с любов послания на Крион, предавани ни от Лий Каръл, станаха известни по целия свят. Тази книга, третата от трилогията на Крион, е резултат от проучването и обобщаването на удивителната информация, с която Крион подробно обяснява характеристиките на човешката душа по време на различни ченълинги от последните години, проведени от Лий Каръл. Освен това с помощта на Лий Каръл Крион отговаря на много въпроси, зададени му от Моника, за да даде допълнителни разяснения по някои от въпросите, разгледани в книгата.

> „Божията частица във вас е част от Създателя. Какво бихте представлявали, ако можехте да взаимодействате с малко по-голяма част от своята душа? И ако имахте тази възможност, а вие притежавате много повече от Бога в себе си, какво би станало? Как би се отразило – на вас, на вашето семейство, на човечеството като цяло – ако това направят и всички останали хора? Какво би станало със Земята?
> 
> Скъпи мои, духовната еволюция няма да ви направи по-умни – ще станете по-мъдри. Ще станете по-състрадателни. Когато притежавате по-голяма част от Бога в себе си, основна цел за човечеството ще стане красотата и приветливостта на хората, а не конфликтите, убийствата, войните или мракът. Мъдростта ражда решения.“


*Крион*

